कट्टे, रिवाल्वर के साथ दो पकड़े
शनिवार को कोलारस पुलिस ने चार कट्टा, एक रिवॉल्वर और 2 जिंदा राउंड के साथ दो आरोपियों को गिरफ्तार किया है। आरोपी उक्त हथियारों को कोलारस में बेचने की फिराक में थे। दो आरोपियों में से शिवपुरी निवासी एक आरोपी के खिलाफ अपहरण, हत्या के प्रयास सहित कई संगीन मामले विभिन्न थानों में दर्ज हैं। पुलिस का कहना है कि ये अपराधी मृतक सिपाही का पुत्र भी है।
एसडीओपी सुजीत भदौरिया को मुखबिर से सूचना मिली कि एक व्यक्ति शिवपुरी से अवैध हथियार बेचने के लिए पड़ोरा पुल के पास खड़ा हुआ है। इसके बाद पुलिस ने मौके पर जाकर दबिश दी तो पड़ोरा पुल के नीचे अनिल उर्फ अन्नी शर्मा पुत्र कमलेश शर्मा निवासी जवाहर कॉलोनी शिवपुरी को गिरफ्त में लेकर जब उनकी तलाशी ली गई तो उनके पास से 315 बोर के दो कट्टे, दो जिंदा राउण्ड के बरामद हुए।पुलिस ने जब उससे लोकल कनेक्शन के बारे में जानकारी ली तो आरोपी ने कोलारस निवासी नईमुद्दीन उर्फ गुड्डू के संलिप्त होने की जानकारी दी। तब पुलिस ने कोलारस के काजी मोहल्ला में रेड डालकर गुड्डू काजी को भी धर दबोचा और गुड्डू के कब्जे से भी 315 बोर का हाथ का बना हुआ कट्टा, एक सिक्सर रिवॉल्वर एवं जिंदा राउंड बरामद किए। पुलिस ने दोनों आरोपियों के खिलाफ प्रकरण दर्ज कर लिया है। पुलिस का कहना है कि आरोपी अनिल शर्मा उर्फ अन्नी के खिलाफ पूर्व में भी अवैध हथियार सप्लाई करने से लेकर अपहरण एवं हत्या करने का प्रयास करने जैसे संगीन मामले दर्ज हैं। वहीं कोलारस निवासी आरोपी गुड्डू के खिलाफ अवैध रूप से राष्ट्रीय पक्षी मोर का शिकार करने का प्रकरण भी कोलारस थाने में दर्ज है। आरोपी अनिल के पिता पुलिस में सिपाही थे।
कोलारस थाने में पकडे आरोपी।
mag_Deva hin_Deva hin_Deva mag_Deva